**OBČIANSKE ZDRUŽENIE BEZPEČNÉ MIESTO**

PODPORTE DETI 2 % Z VAŠICH DANÍ

**VÁŽENÍ PARTNERI-SPONZORI,**

vďaka Vášmu rozhodnutiu poslať 2% z daní práve našej neziskovej organizácii sa zozbiera čiastka, vďaka ktorej dokážeme pomáhať deťom z  Centra pre deti a rodiny Jesenské.

Príspevok môžete poukázať priamo na číslo účtu: IBAN SK40 0900 0000 0051 6587 6097

Aj vďaka Vašim 2 % sa nám darí budovať skvelé miesto pre deti, ktoré nemajú šťastie vyrastať vo vlastnej rodine.

Vďaka týmto finančným prostriedkom zveľaďujeme priestory a  podporujeme deti v športovej, voľnočasovej, kultúrno-záujmovej, či relaxačnej činnosti. Aj takýmto spôsobom sa môžete pričiniť o vytvorenie príjemnej atmosféry prostredia, ktoré deťom nahrádza prirodzené rodinné prostredie.

Všetkým, ktorí sa rozhodnú naším deťom pomôcť,  vopred **ĎAKUJEME !**

Vytvorené: 30. 1. 2020  
Posledná aktualizácia: 10.03.2020

Údaje o prijímateľovi

Občianske združenie Bezpečné miesto je zriadené pri Centre pre deti a rodiny Jesenské, v ktorom žije aktuálne 56 detí a mladých dospelých. Združenie vzniklo s cieľom skvalitnenia služieb a napĺňania vyšších potrieb všetkých detí prichádzajúcich zo znevýhodneného sociálneho prostredia. Druhou cieľovou skupinou sú zamestnanci, ktorí denne pracujú s týmito deťmi, pre potreby kontinuálneho vzdelávania a zefektívňovanie odborných spôsobilosti pri práci s dieťaťom.

Aktivity OZ Bezpečné miesto sú primárne určené na zabezpečenie zážitkových-edukatívnych programov, vzdelávacích aktivít pre maloleté deti a pre mladých dospelých. Pomôcť chceme teda deťom umiestneným a umiestňovaným do nášho zariadenia v procese socializácie, edukácie a postupným začleňovaním sa do bežnej spoločnosti v procese osamostatňovania sa.